CELEX: 62020TN0484
Language: sl
Date: 2020-08-03 00:00:00
Title: Zadeva T-484/20: Tožba, vložena 3. avgusta 2020 – SATSE/Komisija

14.9.2020   
            
            
               SL
            
            
               Uradni list Evropske unije
            
            
               C 304/25
            
         
      Tožba, vložena 3. avgusta 2020 – SATSE/Komisija
      (Zadeva T-484/20)
      (2020/C 304/29)
      Jezik postopka: španščina
      
         Stranki
      
      
         Tožeča stranka: Sindicato de Enfermería (SATSE) (Madrid, Španija) (zastopnica: M. Sesmero González, odvetnica)
      
         Tožena stranka: Evropska komisija
      
         Predlogi
      
      
                  —
               
               
                  Tožeča stranka Splošnemu sodišču predlaga, naj Direktivo Komisije (EU) 2020/739 z dne 3. junija 2020 o spremembi Priloge III k Direktivi Evropskega parlamenta in Sveta 2000/54/ES glede vključitve SARS-CoV-2 na seznam bioloških dejavnikov, za katere je znano, da okužijo ljudi, in spremembi Direktive Komisije (EU) 2019/1833, ki je bila v Uradnem listu Evropske unije objavljena 04.06.2020 (L 175/11 – L 175/14), razglasi za nično.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: kršitev členov 2 in 18 Direktive 2000/54/ES v povezavi s prilogo III k tej direktivi.
                  
                              —
                           
                           
                              V zvezi s tem trdi, da proti biološkemu dejavniku SARS-CoV-2 ni na voljo učinkovitega zdravljenja ali profilakse; da gre za virus, ki je zaveden kot zelo kužen in mutirajoč, zaradi česar je zelo verjetno, da se širi v skupnosti; in da koronavirus SARS-CoV-2 povzroča hude patologije in simptome, zaradi česar povzroči hudo obolenje pri človeku, kar pomeni resno tveganje za delavce.
                           
                        
            
                  2.
               
               
                  Drugi tožbeni razlog: kršitev bistvenih določb postopka zaradi neobrazložitve razvrstitve biološkega dejavnika SARS-CoV-2 v skupino 3.
                  
                              —
                           
                           
                              V zvezi s tem trdi, da je, čeprav je Komisija priznala, da ni na voljo cepiva ali učinkovitega zdravljenja, in kljub določbam člena 2 Direktive 2000/54/ES SARS-CoV-2 razvrščen v rizično skupino 3 namesto rizične skupine 4.